**Umhvørvismálaráðið**

|  |  |
| --- | --- |
| Dagfesting:  | 17. mai 2023 |
| Mál nr.: | 23/07555 |
| Málsviðgjørt: | ARØ |
| Ummælistíð: | Frá 17. mai 2023til 14. juni 2023 |
| Eftirkannað: | Lógartænastandagfestir  |

**Uppskot til**

**Kunngerð um broyting í kunngerð um útgjald v.m. av arbeiðsloysisstuðli til arbeiðsleys á fiskavirkjum**

(Broytt krøv fyri at vera í fiskavirkisskipanini)

**§ 1**

Í kunngerð nr. 161 frá 17. desember 2009 um útgjald v.m. av arbeiðsloysisstuðli til arbeiðsleys á fiskavirkjum verða gjørdar hesar broytingar:

1. Í innganginum verður “seinast” strikað.
2. § 5, stk. 2 verður orðað soleiðis:

“*Stk. 2.* Um tann arbeiðsleysi í fýra vikur á rað ikki hevur havt í minsta lagi 16 arbeiðstímar á tí fiskavirki, viðkomandi hevur tilknýti til, verður viðkomandi ikki roknaður sum arbeiðsleysur á fiskavirkinum meira og fær ongan arbeiðsloysisstuðul eftir hesi kunngerð uttan við at lata inn nýggja umsókn um arbeiðsloysisstuðul sambært § 6, sum í fyrsta lagi fær virkna fýra vikur eftir, at viðkomandi er farin úr fiskavirkisskipanini sambært hesi grein.”

1. Í § 6, stk. 3 verður aftan á “arbeiðsávísing” sett: “sbr. tó § 5, stk. 2”.

**§ 2**

Henda kunngerð kemur í gildi dagin eftir, at hon er kunngjørd.

Umhvørvismálaráðið, dagfesting

**Ingilín D. Strøm**

landsstýriskvinna

/ Pól E. Egholm